text: সিরাজ হায়দার (৬ জানুয়ারি ১৯৪৮ – ১১ জানুয়ারি ২০১৮) একজন বাংলাদেশি অভিনেতা ও পরিচালক ছিলেন। তিনি চার শতাধিক চলচ্চিত্রে অভিনয় করেছিলেন। তিনি দুইটি চলচ্চিত্র পরিচালনা করেছিলেন। তিনি টেলিভিশন, মঞ্চ, রেডিও ও যাত্রাতেও অভিনয় করেছিলেন।
  
  জীবনী
  সিরাজ হায়দার ১৯৪৮ সালের ৬ ফেব্রুয়ারি মুন্সিগঞ্জের বিক্রমপুরে জন্মগ্রহণ করেন। ১৯৬২ সালে নবম শ্রেণীতে পড়াকালীন সময়ে টিপু সুলতান শিরোনামের নাটকে তিনি প্রথমবারের মত অভিনয় করেন।
  
  সুখের সংসার চলচ্চিত্রে অভিনয়ের মাধ্যমে বড় পর্দায় অভিষেক হয় সিরাজ হায়দারের। চলচ্চিত্রের পাশাপাশি তিনি টেলিভিশন মঞ্চ ও যাত্রাতেও অভিনয় করেছেন। তিনি অনেক মঞ্চ নাটক পরিচালনা করেছিলেন। ১৯৭৬ সালে তিনি রঙ্গনা নাট্যগোষ্ঠী প্রতিষ্ঠা করেছিলেন।
  
  সিরাজ হায়দার আদম ব্যাপারী ও সুখ শিরোনামের দুইটি চলচ্চিত্র পরিচালনা করেছিলেন। তার পরিচালিত আদম ব্যাপারী শিরোনামের চলচ্চিত্রটি মুক্তি পায় নি। তার পরিচালিত অন্য চলচ্চিত্র সুখ  মুজিব পরদেশী অভিনীত প্রথম চলচ্চিত্র।
  
  সিরাজ হায়দার মিনা হায়দারের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।
  
  সিরাজ হায়দার ২০১৮ সালের ১১ জানুয়ারি ঢাকার কল্যাণপুরে নিজ বাসভবনে মৃত্যুবরণ করেন।
  
  নির্বাচিত চলচ্চিত্র তালিকা
  
  অভিনেতা
   সুখের সংসার
   টপ টেরর
   দুর্দান্ত  দাপট
   আজকের প্রতিবাদ
   প্রস্তুতি
   আনন্দ অশ্রু
   ভালোবাসার ঘর
   গুণ্ডার প্রেম
   জীবন যেখানে
   আম্মাজান
   নির্মম
   বাস্তব
   মন দিয়েছি তোমাকে
   কোটি টাকার ফকির
   সুখের সংসার
   প্রাণের চেয়ে প্রিয়
   খোকা সোনা
   সুজন সখী
   পাগল মন
   তুমি বড় ভাগ্যবতী
   ক্ষুদে যোদ্ধা
   প্রিয়াংকা
   হাজার বছর ধরে
   মনের মাঝে তুমি
   শত্রু শত্রু খেলা
   এইতো প্রেম
   কোটি টাকার প্রেম
   নিঃস্বার্থ ভালোবাসা
   কিস্তিমাত
   মেন্টাল
   অপমানের জ্বালা
   ক্রাইম রোড
   রুদ্র দ্য গ্যাংস্টার
   কার্তুজ
   ভালোবাসা ডটকম
  
  পরিচালক
   সুখ
   আদম ব্যাপারী
  
  তথ্যসূত্র
  
  বহিঃসংযোগ
   
  
  বিষয়শ্রেণী:১৯৪৮-এ জন্ম
  বিষয়শ্রেণী:২০১৮-এ মৃত্যু
  বিষয়শ্রেণী:বাংলাদেশী চলচ্চিত্র পরিচালক
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী মঞ্চ অভিনেতা
  বিষয়শ্রেণী:মুন্সিগঞ্জ জেলার ব্যক্তি
title: সিরাজ হায়দার